ŽIADOSŤ ŽELEZNÍC SLOVENSKEJ REPUBLIKY O SCHVÁLENIE ZMENY ZMLUVY O NÁVRATNOM POSKYTNUTÍ PROSTRIEDKOV ZO ŠTÁTNYCH FINANČNÝCH AKTÍV č. 2586/2001 - KM/A Z 1. 8. 2001

Obchodné meno a charakteristika žiadateľa:

Obchodné meno:		Železnice Slovenskej republiky, Bratislava
				v skrátenej forme ŽSR
Sídlo:				Klemensova 8,
	813 61 Bratislava
Dátum vzniku:			31. 12. 1993 
Číslo telefónu:			00421/2/5058 7260
Číslo faxu :			00421/2/5292 0604
IČO:				31 364 501 
IČ DPH:			SK 2020480121
Právna forma:	Organizácia podľa zákona NR SR č. 258/1993 Z. z. o Železniciach Slovenskej republiky.
Registrácia:	Železnice Slovenskej republiky sú inou právnickou osobou zapísanou v Obchodnom registri Okresného súdu Bratislava I, Vložka číslo 312/B. 
Základné imanie :	             21 725 249 tis. SK

Charakteristika žiadateľa

Železnice Slovenskej republiky boli zriadené Ministerstvom dopravy, spojov a verejných prác SR v zmysle zákona NR SR č. 258/1993 Z. z. o Železniciach Slovenskej republiky ako právny nástupca Železníc Slovenskej republiky š. p. Sú teda organizáciou svojho druhu s uplatnením prvkov obchodného a verejnoprávneho riadenia podniku.
Vzťahy medzi štátom a ŽSR upravuje zákon. ŽSR hospodária s majetkom štátu na podnikateľskom základe. Na výkony vo verejnom záujme je uplatnený zmluvný vzťah na princípe štátnych objednávok. V súčasnosti sa uplatňuje len na výkony pri prevádzkovaní dráhy.
Štatutárne orgány ŽSR sú správna rada a generálny riaditeľ ŽSR.
Železnice Slovenskej republiky zabezpečujú správu, prevádzku a obsluhu železničnej dopravnej cesty, ktoré zodpovedajú záujmom dopravnej politiky štátu a ich predmet činnosti je vymedzený ustanoveniami §2 zákona NR SR č. 258/1993 Z. z. v znení neskorších predpisov.
Železnice Slovenskej republiky nedisponujú vhodnou štruktúrou a rozsahom majetku potrebného 
na uzatvorenie záložných zmlúv v zmysle zákona NR SR č. 386/2002 Z. z. o štátnom dlhu a štátnych zárukách. V súlade so zákonom č. 258/1993 Z. z. o Železniciach Slovenskej republiky v znení neskorších predpisov a zákona č. 92/1991 Z. z o podmienkach prevodu majetku štátu na iné osoby v znení neskorších predpisov, nemôže byť majetok dopravnej cesty a Východoslovenské prekladiská Čierna nad Tisou a Maťovce predmetom záložného práva.

Zdôvodnenie:

V uplynulom období vláda Slovenskej republiky už niekoľkokrát prejednávala finančnú situáciu Železníc Slovenskej republiky a sú dostatočne známe aj postupy manažmentu Železníc Slovenskej republiky pre zabezpečenie finančných hrozieb spôsobených možným negatívnym vývojom parametrov hospodárenia Železníc Slovenskej republiky. 

Vzhľadom na pretrvávajúcu neschopnosť Železníc SR uhradiť záväzky vyplývajúce zo Zmluvy o návratnom poskytnutí prostriedkov zo Štátnych finančných aktív uzatvorenej 
dňa 1. 8. 2001 medzi Železnicami SR a Ministerstvom financií SR navrhujeme splátky nesplatených istín riešiť zmenou splátkového kalendára prostredníctvom dodatku k predmetnej zmluve. 

Z tohto dôvodu Vás žiadam o odsúhlasenie Dodatku č. 2 k Zmluve o návratnom poskytnutí prostriedkov zo Štátnych finančných aktív uzatvorenej dňa 1. augusta 2001, kde navrhujem splátku nesplatenej istiny vo výške 650 mil. Sk splatnej dňa 15. 6. 2004  realizovať 31. 12. 2004 a poslednú splátku istiny vo výške 325 mil. Sk realizovať podľa pôvodnej zmluvy dňa 15. 6. 2005.

V Bratislave, 3. 6. 2004 

Ing. Roman Veselka
generálny riaditeľ ŽSR